Vjeko Sliško proizvodi med: Na tegle je stavio lik ubijenog oca

Sliško je teglice meda ukrasio logom s likom svog pokojnog oca Marka, ustrijeljenog u nikad razjašnjenim okolnostima. Med se prodaje u nekoliko trgovačkih lanaca.

<p><strong>Vjeko Sliško,</strong> koji se u subotu potukao s <strong>Hrvojem Petračem </strong>ispred zagrebačkog hotela Esplanade, vlasnik je tvrtke Top kan koja, između ostaloga, proizvodi i prodaje med.</p><p>Kako piše na Linkedin profilu Vjeke Sliška, on je sada suvlasnik hotela, u kojem vodi caffe bar i restoran te vlasnik tvrtke Top kan, s 24 zaposlena.</p><p>Sliško je teglice meda ukrasio logom s likom svog <strong>pokojnog oca Marka</strong>, ustrijeljenog u nikad razjašnjenim okolnostima. Med se prodaje u nekoliko trgovačkih lanaca.</p><p><strong>POGLEDAJTE VIDEO:</strong></p><p>- U čast baki Anđi i pokojnom ocu Marku 2014. sam pretvorio obiteljski hobi u poslovni projekt kako bih podijelio okus našeg najboljeg meda sa svijetom - piše Vjeko. U svibnju ove godine on je u Kozari boku otvorio tvrtku Truck express, za trgovinu i prijevoz putnika, piše <a href="https://www.google.com/url?q=http://www.poslovni.hr/poduzetnik/vjeko-slisko-proizvodi-med-s-likom-svog-ubijenog-oca-marka-358538&sa=D&source=hangouts&ust=1571312308292000&usg=AFQjCNEYhrrWmqOCVjHCgi_uPvQOzC2V6A" target="_blank">Poslovni.hr.</a></p><p>Sliška i Petrača, osim policijskog dosjea, veže i etiketa kontroverznih poduzetnika. Petrač je u svojoj karijeri imao zavidan portfelj - uvoznik Volvo automobila i Lavazza kave, vlasnik restorana Cantinetta i kafića Down town, piše Poslovni.hr.</p><p>S<strong> Dejanom Košutićem</strong>, unukom <strong>Franje Tuđmana</strong>, bio je suvlasnik Kaptol banke. Ti su poslovi mahom propali, a vlasnici pojedinih brendova otkazali su mu suradnju kad se Petračevo ime počelo pojavljivati u crnoj kronici. Nakon što je Petrač 2004. osuđen na šest godina zatvora zbog otmice sina generala Vladimira Zagorca, njegovo se ime u registru trgovačkog suda više i ne spominje. Navodno se bavi međunarodnom trgovinom oružjem, a u javnosti je zadnji put viđen na sprovodu drugog kontroverznog poduzetnika - <strong>Vinka Žuljevića Klice. </strong></p><p>Obitelj i danas drži desetak tvrtki, koje uglavnom vodi Hrvojev sin<strong> Nikola Petrač</strong>. Najuspješnija među njima je Petrač d.o.o., čija su vina osvojila i nekoliko Decanterovih nagrada - lani su imali 2,4 milijuna kuna prihoda. Najbolji posao Hrvoja Petrača bio je kad je, s još nekolicinom 'kontroverznih poduzetnika', preko tvrtke AGM od PBZ-a izvukao više od 15 milijuna eura. </p>